୫୬ ହଜାର ଟଙ୍କାରେ ବିଶ୍ୱକପ ଫାଇନାଲ ମ୍ୟାଚ ଟିକେଟ୍‌ କିଣି ଠକେଇର ଶିକାର ହେଲେ ଯୁବତୀ
ନୂଆଦିଲ୍ଲୀ,୧୮।୧୧: ବିଶ୍ୱକପ ଫାଇନାଲ ମ୍ୟାଚ ୧୯ ନଭେମ୍ବରରେ ଭାରତ ଏବଂ ଅଷ୍ଟ୍ରେଲିଆ ମଧ୍ୟରେ ଖେଳାଯିବ। ପ୍ରଶଂସକମାନେ ଏହାକୁ ନେଇ ବହୁତ ଉତ୍ସାହିତ ଅଛନ୍ତି। ଫାଇନାଲ ମ୍ୟାଚ ପାଇଁ ଟିକେଟ୍ ବୁକିଂ ପୂର୍ଣ୍ଣ ହୋଇଛି। ଏହା ସତ୍ତ୍ୱେ ପ୍ରଶଂସକମାନେ କୌଣସି ପ୍ରକାରେ ଷ୍ଟାଡିୟମରେ ବସି ବିଶ୍ୱକପର ଫାଇନାଲ ମ୍ୟାଚ ଦେଖିବାକୁ ଚାହାଁନ୍ତି । ଏହି ସମୟରେ ଫ୍ରଡମାନେ ଏହାର ଲାଭ ଉଠାଉଛନ୍ତି। ବାସ୍ତବରେ,ହ୍ବାଟସ ଆପ ଚାଟ୍ର ଏକ ସ୍କ୍ରିନସଟ ସୋସିଆଲ ମିଡିଆରେ ଭାଇରାଲ ହେଉଛି। ଏହି ଚାଟରେ ଜଣେ ଯୁବତୀ ତାଙ୍କୁ ଟିକେଟ୍ ଦେଇଥିବା ବ୍ୟକ୍ତିଙ୍କ ସହ କଥା ହେଉଛନ୍ତି। ସେ ଟିକେଟ୍ ପାଇଁ ତାଙ୍କୁ ୫୬ ହଜାର ଟଙ୍କା ଦେଇଛନ୍ତି। କିନ୍ତୁ ପରେ ସେ ଜାଣିବାକୁ ପାଇଲେ ଯେ ତାଙ୍କ ସହ ଠକେଇ ହୋଇଛି। ଯୁବତୀ ଜଣଙ୍କ ତାଙ୍କ ସହ ହୋଇଥିବା ବିଶ୍ୱାସଘାତକତାର ସମ୍ପୂର୍ଣ୍ଣ ବିବରଣୀ ସୋସିଆଲ ମିଡିଆ ଏକ୍ସରେ ଶେୟାର କରିଛନ୍ତି।